Creature Commandos (τηλεοπτική σειρά)

Το Creature Commandos είναι αμερικανική τηλεοπτική σειρά κινουμένων σχεδίων για ενήλικες βασισμένη στην ομώνυμη υπερηρωική ομάδα των DC Comics. Σε παραγωγή από τις DC Studios και Warner Bros. Animation, είναι η πρώτη τηλεοπτική σειρά του Σύμπαντος της DC (DCU). Ακολουθεί μια ομάδα τεράτων που ενώνονται από την Αμάντα Γουόλερ. Όλα τα επεισόδια γράφτηκαν από τον δημιουργό της σειράς Τζέιμς Γκαν, με τον Ντιν Λόρεϊ να είναι ο υπεύθυνος της σειράς και τον Βαλάκ να είναι ο επιβλέπων σκηνοθέτης.

Πρωταγωνιστούν οι Ιντίρα Βάρμα, Σον Γκαν, Άλαν Τούντικ, Ζόι Τσάο, Ντέιβιντ Χάρμπορ και Φρανκ Γκρίλο. Αφού οι Γκαν και Πίτερ Σαφράν έγιναν οι πρόεδροι των DC Studios τον Οκτώβριο του 2022, ανακοίνωσαν το Creature Commandos τον Ιανουάριο του 2023. Η παραγωγή είχε ήδη ξεκινήσει μέχρι τότε, με το καστ να ανακοινώνεται τον Απρίλιο. Τα κινούμενα σχέδια δημιουργήθηκαν από την Bobbypills.

Η σειρά Creature Commandos έκανε πρεμιέρα στο Max στις 5 Δεκεμβρίου 2024 με τα δύο πρώτα επεισόδια, με τον πρώτο κύκλο να ολοκληρώνεται στις 9 Ιανουαρίου 2025, αποτελούμενος από εφτά επεισόδια. Η σειρά έλαβε θετικά σχόλια από τους κριτικούς, οι οποίοι επαίνεσαν τις ερμηνείες, τα κινούμενα σχέδια και την ιστορία του Γκαν. Είναι το πρώτο μέρος του Κεφαλαίου Ένα: Θεοί και Τέρατα του DCU. Τον Δεκέμβριο του 2024, η σειρά ανανεώθηκε για δεύτερο κύκλο. 

 Σύνοψη 
Μετά από τα γεγονότα της ταινίας The Suicide Squad (2021) και του πρώτου κύκλου της τηλεοπτικής σειράς Peacemaker (2022), η Αμάντα Γουόλερ ενώνει μια ομάδα τεράτων ονόματι Creature Commandos υπό την ηγεσία του Στρατηγού Ρικ Φλαγκ του πρεσβύτερου.

 Ηθοποιοί και χαρακτήρες 

 Βασικοί 

 Ιντίρα Βάρμα ως η Νύφη:Ένα μέλος των Creature Commandos. Αυτή η εκδοχή του χαρακτήρα έχει δύο χέρια, αντί για τέσσερα όπως στα κόμικς, για να απλοποιήσει την απεικόνισή της στα κινούμενα σχέδια αλλά και στη ζωντανή δράση. Ο δημιουργός Τζέιμς Γκαν ένιωσε πως η ερμηνεία της Βάρμα προσθέτει μια «ολόκληρη διάσταση» στον χαρακτήρα, βρίσκοντάς την εκπληκτική μαζί με τον Φρανκενστάιν του Ντέιβιντ Χάρμπορ.

 Σον Γκαν ως
 G.I. Robot: Ένα μέλος των Creature Commandos και ένα στρατιωτικό android του οποίου ο σκοπός είναι να σκοτώνει Ναζί. Η σειρά εξερευνά το ότι ο G.I. Robot ένιωθε «στο σπίτι του» μόνο κατά τη διάρκεια του Β΄ Παγκοσμίου Πολέμου. Ο Τζέιμς Γκαν είπε πως υπήρχε μια «γλυκιά, μηχανική αθωότητα» στον χαρακτήρα, την οποία δεν είχε παρατηρήσει μέχρι την ερμηνεία του Σον. Οι αρχικοί σχεδιασμοί του χαρακτήρα έμοιαζαν με σκουπιδοτενεκέδες και ρομπότ από την επιστημονική φαντασία της δεκαετίας του 1950, πριν συνηθιστεί ο πιο «φιλικός, με μεγαλύτερα μάτια» σχεδιασμός τους.
 Weasel: Ένα μέλος των Creature Commandos και της Ομάδας Αυτοκτονίας, ο οποίος συγκρίθηκε με τον Ταζ από τα Looney Tunes. Ο Γκαν δήλωσε πως θα δίνονταν περισσότερες λεπτομέρειες το παρελθόν του χαρακτήρα στη σειρά, το οποίο ο υπεύθυνος της σειράς, Ντιν Λόρεϊ, περιέγραψε ως «σπαρακτικό και συγκινητικό» με τρόπους που θα εκπλήξουν το κοινό.
 Άλαν Τούντικ ως
 Doctor Phosphorus: Ένα μέλος των Creature Commandos που είναι μονίμως ραδιενεργός. Οι υπεύθυνοι κινουμένων σχεδίων σκέφτηκαν να αλλάξουν τον σκελετό του για να δείχνουν τις εκφράσεις του, πριν αποφασίσουν πως η έλλειψη εκφράσεων ταίριαζε στον χαρακτήρα. Ενσωμάτωσαν το «Kirby Krackle» στο φλεγόμενο δέρμα του χαρακτήρα. 
 Clayface: Ένας κακοποιός με την ικανότητα να αλλάζει την εμφάνισή του. Ο Τούντικ προηγουμένως υποδύθηκε μια διαφορετική εκδοχή του χαρακτήρα στη σειρά κινουμένων σχεδίων της DC Harley Quinn (2019–σήμερα) και ανυπομονούσε να υποδυθεί τον χαρακτήρα με δύο διαφορετικούς τρόπους: η εκδοχή της Harley Quinn είναι ένας «βλάκας» με πιο πολλά κωμικά στοιχεία, ενώ η εκδοχή του Creature Commandos είναι ένας «δολοφονικός μανιακός».
 Γουίλ Μάγκνους: Ένας σκηνοθέτης. Ο Τούντικ βάσισε την ερμηνεία του στον σκηνοθέτη Μάικ Νίκολς.
 Ζόι Τσάο ως Νίνα Μαζόρσκι: Ένα μέλος των Creature Commandos και μια αμφίβια επιστήμονας.
 Ντέιβιντ Χάρμπορ ως Έρικ Φρανκενστάιν:Το ερωτικό ενδιαφέρον της Νύφης, τον οποίο ο Χάρμπορ περιέγραψε ως «πολύ χρωματιστό». Αφαιρώντας βασικές λεπτομέρειες του μυθιστορήματος της Μαίρη Σέλλεϋ Φρανκενστάιν ή ο Σύγχρονος Προμηθέας (1918), όπως το γρύλισμά του, ο Γκαν βρήκε τον Έρικ διανοητικό, ενώ εξακολουθεί να οδηγείται από την οργή, τον θυμό και την ανικανότητά του να είναι πραγματικός άνθρωπος και να λαμβάνει αγάπη από αυτούς που αγαπά, κάτι που πρόσθεσε πολλά ενδιαφέρον στοιχεία μαζί σε συνδυασμό με την απεικόνιση του χαρακτήρα στα κόμικς της DC. Οι υπεύθυνοι κινουμένων σχεδίων έδωσαν στον χαρακτήρα πιο πολύπλοκα συναισθήματα για να αντικατοπτρίσουν καλύτερα την ερμηνεία του Χάρμπορ, η οποία ο Λόρεϊ πίστευε πως πρόσθετε μια «ολόκληρη διάσταση» στη δική τους εκδοχή του Φρανκενστάιν.
 Φρανκ Γκρίλο ως Ρικ Φλαγκ ο πρεσβύτερος:Ένας στρατηγός και ο αρχηγός των Creature Commandos. Ο Γκρίλο είπε πως ο Φλαγκ ήταν αρμόδιος και ήταν πιο σοβαρός από τον γιο του, τον Ρικ Φλαγκ τον νεότερο, ο οποίος σκοτώθηκε στο The Suicide Squad (2021). Ο Γκαν είπε πως ο Φλαγκ ο πρεσβύτερος ήταν ένας πιο ηθικά περίπλοκος χαρακτήρας και πως θα εξερευνηθεί από «διαφορετικές γωνίες» μεταξύ διάφορων πρότζεκτ του Σύμπαντος της DC (DCU).

 Επαναλαμβανόμενοι 

 Μαρία Μπακάλοβα ως Πριγκίπισσα Ιλάνα Ρόστοβικ:Η κληρονόμος του θρόνου του Ποκολιστάν. Ο Γκαν ανέπτυξε τον χαρακτήρα με την Μπακάλοβα στο μυαλό του, περιλαμβάνοντας το γεγονός πως και ο χαρακτήρας και η ηθοποιός κατάγονται από τη Βουλγαρία. Η Μπακάλοβα ήταν η πρώτη ηθοποιός που επιλέχθηκε στο DCU.
 Άνια Σαλότρα ως Κίρκη: Μια Αμαζόνα μάγισσα που θέλει να γίνει η ηγέτιδα της πατρίδας της, Θεμισκύρα.

 Καλεσμένοι 

 Βαϊόλα Ντέιβις ως Αμάντα Γουόλερ: Η αρχηγός του A.R.G.U.S. που ενώνει τους Creature Commandos.
 Στιβ Έιτζι ως Τζον Οικονόμος: Ένας πράκτορας του A.R.G.U.S. που βοηθάει τη Γουόλερ.
 Πίτερ Σεραφίνοβιτς ως Βίκτορ Φρανκενστάιν: Ένας επιστήμονας και ο δημιουργός του Έρικ και της Νύφης.
 Μπέντζαμιν Μπάιρον Ντέιβις ως Ρούμπερτ Θορν
 Μάικλ Ρούκερ ως Σαμ
 Γκρεγκ Χένρυ ως Μάιρον Μαζόρσκι
 Λίντα Καρντελίνι ως Ελίζαμπεθ Μπέιτς: Η δικηγόρος του Weasel.

 Παραπομπές 

 Εξωτερικοί σύνδεσμοι 



Κατηγορία:Τηλεοπτικές σειρές βασισμένες σε κόμικς της DC
Κατηγορία:Κυβέρνηση στη μυθοπλασία
Κατηγορία:Τηλεοπτικές σειρές του Max
Κατηγορία:Τηλεοπτικές σειρές κινουμένων σχεδίων με τέρατα
Κατηγορία:Τηλεοπτικές σειρές του Σύμπαντος της DC (franchise)
Κατηγορία:Αμερικανικές τηλεοπτικές σειρές κινουμένων σχεδίων
Κατηγορία:Αγγλόφωνες τηλεοπτικές εκπομπές